《上京杂诗十首 其六》
元代·周伯琦

水味分咸淡，岚氛集暮朝。烹炊心每厌，冲冒疾偏饶。

斥卤元因海，涂泥半是潮。万形皆幻寓，随分得逍遥。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。